Projektas „Eksperimentuok! Išmok! Sužinok! Sukurk!“

2016 mokslo metais mokykla dalyvavo Gabių bei talentingų vaikų ugdymo projekte „Eksperimentuok! Išmok! Sužinok! Sukurk!“. Iš projekto finansavimui skirtų lėšų gabiems mokiniams buvo suorganizuota išvyka į Vilnių. Kelionės metu aplankėme Katedros požemius bei domėjomės ir gilinome savo žinias Valstybės pažinimo centre. Dailės ir technologijų mokytoja kartu su gabiais mokiniais surengė mandalų bei vitražiniais dažais ant stiklo tapytų darbelių parodas.  Gerai besimokantys anglų k. mokiniai dalyvavo popietėje Let‘s Talk English.

Mokiniai netradicinės pamokos, išvykos, mandalų gamybos bei anglų k. popietės metu turėjo galimybę ne tik eksperimentuoti, išmokti, sužinoti, sukurti, bet ir geriau pažinti save, lavinti bendravimo, lyderystės, kūrybingumo, išradingumo savybes. Džiugu, kad tokių projektų metu galime prisidėti prie mokinių svajonių, tikslų, troškimų įgyvendinimo. Projekto vadovė anglų k. mokytoja S. Ažukienė